**Kisgyermeknevelő álláshirdetés**

**Munkád során szívesen foglalkoznál kisgyermekekkel? Rugalmas munkarendben, támogató környezetben képzeled el a jövődet egy fiatalos csapat tagjaként?**

A Tábita Alapszolgáltatási Központ Koroncói Bodza Bölcsődei telephelyünkre keressük csapatunk legújabb lelkes tagját határozott időre (előreláthatólag 3 évre) kisgyermeknevelő munkakörbe. Intézményünk szociális ellátással, ezen belül többek között házi segítségnyújtással, fogyatékos személyek nappali ellátásával, pszichiátriai és szenvedélybeteg nappali ellátással, bölcsődei ellátással foglalkozik szinte az ország egész területét lefedve.

Jelen álláshirdetéssel olyan munkatársat keresünk, aki szívesen részt vesz ebben a mozgalmas és sokszor kihívásokkal teli munkában.

**Milyen feladatokra számíthatsz?**

* Szakszerűen, az érvényben lévő módszertani elvek figyelembevételével gondozza, neveli a rábízott gyermekeket.
* Gondoskodik róla, hogy a bútorok, a játékok a gyermekek fejlettségi szintjének és a biztonságának megfelelőek legyenek.
* Gondoskodik a gyermekek rendszeres levegőztetéséről, a biztonságos és a gyermekek igényét kielégítő udvari játék feltételeiről.
* Gondoskodik arról, hogy a gyermekek az időjárásnak és megfelelően legyenek felöltöztetve.
* Gondoskodik a higiénés követelmények betartásáról. A csoportjában rendet tart, a napközbeni takarítás rá vonatkozó részét elvégzi (asztalok törlése étkezés után, szekrények rendben tartása, dajkai jelenlét hiányában étkezések utáni felsöprés, kiborult étel feltörlése).
* A szülőkkel állandó kapcsolatot tart, rendszeresen beszámol a gyermekükkel kapcsolatos napi eseményekről.
* A szülőkkel, és a kolléganőjével együttműködve családlátogatási és beszoktatási tervet készít, az ütemezésnek megfelelően megvalósítja azt.
* Segít a csoport éves munkatervének az elkészítésében, annak megvalósításában aktívan részt vesz.

**Milyen elvárásunk van a leendő új kollégával/kolléganővel kapcsolatban?**

* középfokú végzettség,
* jó kommunikációs és problémamegoldó képesség,
* empátia, segítőkészség, felelősségtudat.

**Milyen juttatásokra számíthatsz?**

* a közalkalmazottak jogállásáról szóló törvény szerinti bértábla,
* tömegközlekedéssel történő munkába járás esetén a jegy vagy bérlet 86 %-ának térítése,
* utazási utalvány, amely 50 %-os kedvezményt biztosít a MÁV, HÉV és Volánbusz járatain,
* stabil háttér.

**Hol kell a munkádat végezni?**

A munkavégzés helye a 9113 Koroncó, Rákóczi utca 66 szám alatt található szép állapotban lévő bölcsőde lesz.

**Hogyan tudsz az állásra jelentkezni?**

Amennyiben felkeltettük érdeklődésed, kérlek az önéletrajzod küldd el az inhaizer.izabella@baptistasegely.hu e-mail címre.